இது போன்று மற்றொரு அறிவியல் ஆன்மிகத் தகவல் என்பதாக இஸ்லாமியர்களின் புனித வழிபாட்டுத்தலமான மெக்கா உலகத்தின் மையத்தில் இருப்பதாக கட்டுரைகள் எழுதப்படுவதுண்டு. பூமி தட்டையாக இருந்தால் நீள அகலத்தை வைத்து நடுப்பகுதி எது என்றே சொல்ல முடியும், ஆனால் கோள வடிவத்தில் அதுவும் சுழலும் கோள வடிவத்தில் நடுப்பகுதி எது ? அப்படியே கோளத்தின் நடுப்பகுதி எது என்றால் அது சுழற்சி மையமான துருவ பகுதிதானேயன்றி நாடுகள் அமைந்த நிலப்பகுதி அல்ல. இப்படி நடுப்பகுதியில் தான் மெக்கா அமைந்திருக்கிறது என்று நம்பப்பட்டு பரப்பப்பட்டாலும், சென்ற ஆண்டுவரை இந்தோனேசிய இஸ்லாமியர்கள் மெக்கா எந்தப் பக்கத்தில் இருக்கிறது என்ற குழப்பத்தில் வேறொரு இடம் நோக்கி தொழ, அதை அல்லா ஏற்றுக் கொண்டாரா இல்லையா என்னும் விவாதங்கள் கூட நடந்து முடிவில் தெரியாமல் செய்-தவற்றை அல்லா ஏற்றுக் கொள்வான், தொழுகையின் பலன் கண்டிப்பாக கிடைக்கும் என்றும் கூறப்பட்டது. இந்த மெக்கா - உலக நடுப்பகுதி நம்பிக்கையை மேலும் வளர்த்துக் கொள்ள இஸ்லாமியர்கள் கிரின்விச் நேரத்திற்கு மாற்றாக மெக்காவை மையப்படுத்தும் நேரங்களுக்கு மாறவேண்டும் என்றும் இஸ்லாமிய அறிவியல் அறிஞர்களால் அழைப்பு விடுக்கப்பட்டுள்ளது. ஏசுநாதர் கண்களில் வடியும் ரத்தம் என்று கிளப்பிவிடப்படும் வதந்திகளில் ஒன்றாக அவரின் இரத்தவகையையும் அந்த இரத்ததில் இருந்து கண்டுபிடித்துவிட்டதாகவும் அறிவித்தனர்.